**Bladskjærerbier** er en slekt med bier i familien Megachilidae som lever solitært. De tapetserer et bol (rede) med blad de har skåret løs med de kraftige kjevene.

Utbredelse
----------

*Megachile* finnes i hele verden, vanligvis på varme solrike steder. Ti arter i Norge, særlig i sør.

Utseende
--------

*Megachile* er mellom 8 og 12 mm lange. Hodet er generelt ganske bredt.

Levevis
-------

Bladskjærerbiene finnes vanligvis på varme solrike steder, de voksne sees ofte på blomster i mai til august. De lever solitært (ikke i samfunn) og lager sylindriske bol i gammelt morkent treverk eller i hulrom i jorden. Bolet fores innvendig med biter av blad fra ulike trær, som roser, pære og andre. Larvene lever i bolet av såkalte biebrød, en blanding av nektar og pollen, som hunnen etterlater seg sammen med egget. Etter puppestadiet bryter (skjærer) den voksne bien seg ut fra bolet.

Norske arter
------------

* Slekt *Megachile*
	+ Underslekt  *Megachile* s.str.
		- *Megachile alpicola* Alfken, 1924
		- *Megachile centuncularis* (Linné, 1758)
		- *Megachile lapponica* Thomson, 1872
		- *Megachile ligniseca* (Kirby, 1802)
		- *Megachile pyrenaea* Pérez, 1890
		- *Megachile versicolor* F. Smith, 1844
	+ Underslekt *Xanthosarus* 
		- *Megachile circumcincta* (Kirby, 1802)
		- *Megachile lagopoda* (Linné, 1761)
		- *Megachile nigriventris* Schenck, 1870
		- *Megachile willughbiella* (Kirby, 1802)

Utenlandske arter
-----------------

De mest kjente utenlandske bladskjærerbiene:
Nest etter honningbia er *Megachile (Eutricharaea) rotundata* den biearten med størst økonomisk betydning. Den brukes kommersielt til bestøving av blålusern. Artens opprinnelige utbredelse er tempererte deler av Eurasia, men ikke Nord-Europa, den er nå innført til Nord-Amerika.
Livshistoriene til de mellom- og sydeuropeiske *Megachile (Chalicodoma) parietina* og *Megachile (Chalicodoma) sicula* ble dokumentert av den franske entomologen og forfatteren Jean-Henri Fabre.
Verdens største bie er *Megachile (Callomegachile) pluto*. Den finnes på øygruppa Molukkene i Indonesia og bygger bol i termittuer.
*Megachile (Callomegachile) sculpturalis* kommer opprinnelig fra Øst-Asia, men har nå spredd seg til USA hvor den ble rapportert første gang i 1994. I 2008 ble den fotografert i Frankrike. Det er en stor art som vekker mye oppsikt.

Litteratur
----------

* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 156. ISBN 82-02-13551-6

Eksterne lenker
---------------

* (en) *bladskjærerbier* i Encyclopedia of Life Rediger på Wikidata

* (en) *bladskjærerbier* i Global Biodiversity Information Facility Rediger på Wikidata

* (no) *bladskjærerbier* hos Artsdatabanken Rediger på Wikidata

* (sv) *bladskjærerbier* hos Dyntaxa Rediger på Wikidata

* (en) *bladskjærerbier* hos Fauna Europaea Rediger på Wikidata

* (en) *bladskjærerbier* hos Fossilworks Rediger på Wikidata

* (en) *bladskjærerbier* hos ITIS Rediger på Wikidata

* (en) *bladskjærerbier* hos NCBI Rediger på Wikidata

* (en) *Kategori:Megachile* – bilder, video eller lyd på Wikimedia Commons Rediger på Wikidata

* *Megachile* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |